A Formula–1-es bemutatkozására az 1950-es monacói nagydíjon került sor. A Scuderia Argentina-csapat tagjaként Maseratival versenyzett, miután honfitársa Juan Manuel Fangio átigazolt az Alfa Romeóhoz. 1951-ben átszerződött a Ferrarihoz. Mind az öt versenyén dobogós lett, és a brit nagydíjat meg is nyerte. Ez volt a Ferrari első futamgyőzelme a Formula–1-es világbajnokságok történetében. Ezután többnyire hazai földön versenyzett, visszavonulása után pedig garázsokat üzemeltetett.